**Dodatok č. 1
k VS 33 vzdelávanie podľa individuálneho učebného plánu**

Individuálny učebný plán sa uskutočňuje v súlade s § 26 Individuálny učebný plán zákona č. 245/2008 Z. z. o výchove a vzdelávaní (školský zákona) a o zmene a doplnení niektorých zákonov.

1. V zmysle § 26 ods. 4 školského zákona Individuálny učebný plán vypracuje škola v spolupráci s pedagogickými zamestnancami. Individuálny učebný plán schvaľuje riaditeľ SOŠ poľnohospodárstva a služieb na vidieku v Žiline.
2. Čl. IV. Komisionálna skúška bod 7 sa vypúšťa: „*Ale žiak v súlade čl. 24 odstavec 10, t. j. žiak, ktorému bolo povolené individuálne vzdelávanie na základe odporúčania všeobecného lekára pre dorast a odporúčania odborného zamestnanca CPPPaP z dôvodu zdravotného znevýhodnenia (zvlášť z dôvodov s pervazívnymi vývinovými poruchami – Aspergerov syndróm, autizmus a ďalšie) komisionálnu skúšku nevykonáva. Žiak bude hodnotený priebežne. Pedagogický zamestnanec, ktorý zabezpečuje vzdelávanie žiaka štvrťročne predkladá riaditeľovi školy prostredníctvom triedneho učiteľa písomnú správu o postupe a výsledkoch výchovno-vzdelávacej činnosti žiaka so ŠVVP.“*
3. Hodnotenie žiaka sa vykonáva v zmysle § 56 ods. 1, 2 formou hodnotenia v súlade s § 57 ods. 1 písm. e) školského zákona – komisionálne skúšky. Komisionálnu skúšku v súlade s § 26 ods. 1, 2, 4 nariaďuje riaditeľ školy v zmysle § 5 ods. 4 písm. k) zákona č. 596/2003 Z. z. v znení neskorších predpisov. V jeden deň môže vykonať žiak komisionálnu skúšku najviac z dvoch vyučovacích predmetov.

Žilina 1. septembra 2024

 Ing. Dušan Matúšek

 riaditeľ